《高阳台　顾羽素女史绿梅影楼填词图羽素为无锡顾蕳塘孝廉之妹》
清代·张祥河

拂水安弦，邀云卷幔，吹来玉笛无声。攀摘高寒，妆楼一带香横。

春风词笔垂垂古，有簪花、格自天成。夜蟾明，不信仙居，不傍瑶京。

频呵冷蕊愁何许，但清攸韵写，瘦共诗评。倚遍筠枝，回阑直恁心盟。

臣才不及应渐左，算闺中、赋茗还能。记曾经，飞雪江南，梦绕山青。

作者简介：（1785—1862）江苏娄县人，字诗舲。嘉庆二十五年进士，授内阁中书，充军机章京。道光间历户部郎中、河南按察使、广西布政使、陕西巡抚。在豫治祥符决口能始终其事。咸丰间，官至工部尚书。工诗词，善画山水花卉。有《小重山房集》。卒谥温和。